Breithiúnas na Cúirte Ginearálta an 21 Eanáir 2026 – DT v EULEX KOSOVO
(Cás T-218/24) 1
(Clásal eadrána – Comhbheartas eachtrach agus slándála – Pearsanra sibhialta idirnáisiúnta de chuid mhisean idirnáisiúnta an Aontais – Conarthaí fostaíochta téarma sheasta i ndiaidh a chéile – Foirceannadh chonradh an iarratasóra – An ceart éisteachta – Oibleagáid cúiseanna a lua – Prionsabal an dea-riaracháin – Dualgas cúraim – Mí-úsáid cumhachta – Cóir chomhionann – Ionchas dlisteanach)
Teanga an cháis: an Béarla
Páirtithe
Iarratasóir: DT (ionadaí: A. Kunst, Dlíodóir)
Cosantóir: EULEX KOSOVO (ionadaí: E. Raoult, Dlíodóir)
Ábhar
Lena chaingean, iarrann an t-iarratasóir, go príomha, ar bhonn Airteagal 272 CFAE, ar thaobh amháin, ar dearbhú go bhfuil litir an 13 Samhain 2023 agus litir an 20 Feabhra 2024 ó EULEX KOSOVO, lenar chuir EULEX KOSOVO deireadh lena chonradh agus lenar dhiúltaigh sé dá chaingean inmheánach i gcoinne an fhoirceanta sin (le chéile, ‘na gníomhartha atá i gceist’) neamhdhleathach agus, ar an taobh eile, cúiteamh as an damáiste a mhaíonn sé a d’fhulaing sé mar thoradh ar na gníomhartha sin atá i gceist agus ar ghníomhartha eile. Mar mhalairt air sin, iarrann sé, ar thaobh amháin, ar bhonn Airteagal 263 CFAE, na gníomhartha atá i gceist a chur ar neamhní agus, ar an taobh eile, ar bhonn Airteagal 268 CFAE, cúiteamh as an damáiste a mhaíonn sé a d’fhulaing sé mar thoradh ar na gníomhartha sin.
An chuid oibríochtúil
Díbhtear an chaingean.
Ordaítear do DT agus EULEX KOSOVO a gcostais féin a íoc.
____________
1 IO C, C/2024/4091, 8.7.2024.